cyanic-selkie/wikianc huggingface dataset:
Ալֆրեդ Վեյլ
Կենսագրություն
Բազմաթիվ ցուցադրությունների շնորհիվ 1843 թվականին Մորզեի հայտնագործությունը ԱՄՆ կոնգրեսի կողմից ստանում է $30 000 դրամական օժանդակություն, որն օգտագործվում է առաջին հեռագրային գիծը կառուցելու համար (Վաշինգտոնից Բալթիմոր)։ Քանի որ Վեյլը և իր եղբայր Ջորջը ստանում էին Մորզեի հեռագրային բիզնեսի շահույթի միայն ութերորդ մասը և այս առումով Վեյլը խորապես հիասթափված էր։ 1848 թվականին Վեյը լքում է այս բիզնեսը և վերադառնում Մորիստաուն։ Կյանքի վերջին տաս տարիների ընթացքում Ալֆրեդ Վեյլը զբաղվում էր ծագումնաբանական հետազոտություններով։
Մահվանից հետո Վեյլի տղան նրա բոլոր փաստաթղթերը և սարքավորումները նվիրաբերեց Ստեֆան Սմիտսոնովսկի համալսարանի և Նյու Ջերսիի Պատմական ընկերակցությանը։
Ա. Վեյլի հորեղբորորդին՝ Թեյլոր Վեյլը հետագայում դարձավ «American Telephone & Telegraph» կազմակերպության նախագահը։
Մորզեի այբուբեն
Ալֆրեդ Վեյլը և Սեմյուել Մորզեն միասին մշակել են Մորզեի այբուբենը, սակայն առ այսօր մեծ հարց է, թե նրանցից ով և ինչքան ներդրում է ունեցել այդ հայտնագործության մեջ։
Բազմաթիվ հետազոտություններ ցույց են տալիս, որ Մորզեի այբուբենում հիմնական դերը Վեյլինն է
Մարդկանց մի մասի կարծիքով հայտնագործության գլխավոր հեղինակը Մորզեն է։ Եվ կան փաստարկներ, ըստ որի Մորզեն սկզբնապես մշակել էր կոդ` նման այն կոդին, որն օգտագործվում էր օպտիկական հեռագրում և որտեղ յուրաքանչյուր բառ արտացոլվում էր եռանիշ կամ քառանիշ թվերով (ընդ որում սրանք գրանցված էին կոդերի գրքում)։
Այսպիսով ուղարկող օպերատորը կազմում էր հաղորդագրությունը նշված թվային խմբերից, իսկ ստացող օպերատորը վերծանում էր կոդը կոդերի գրքի օգնությամբ, որը որոշ ժամանակի ընթացքում անընդհատ վերամշակում էր Մորզեի կողմից։
Մորզեի կողմնակիցները պնդում են, որ Վեյլը ոչ հրապարակայնորեն և ոչ էլ անձնական հաղորդագրություններում չի նշում, որ հանդիսանում է այդ կոդի մշակողը։
«Պրոֆեսոր Մորզեն մշակել է նոր այբուբենի պլան» ։
1845 թվականին Վեյլը նկարագրելով Մորզեի հեռագիրը, հայտնագործությունը վերագրում է Մորզեին ։
Արտաքին հղումներ
Կատեգորիա:Ամերիկացի գյուտարարներ Կատեգորիա:Ամերիկացի բիզնեսմեններ Կատեգորիա:Այբուբեններ Կատեգորիա:Նյու Յորքի համալսարանի շրջանավարտներ
Ստեպնոյ (գյուղ, Մեչետլինսկի շրջան)
Ստեպնոյ (Степной, Степной), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Խարաբ-Խադդադ
Խարաբ-Խադդադ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Ստեպնոյ (գյուղ, Մեչետլինսկի շրջան)
Բնակչությունը 2009 թվականին գրանցված տվյալներով կազմում էր 227 մարդ։
Խարաբ-Խադդադ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ստեպնոյ (գյուղ, Մեչետլինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մեչետլինսկի շրջանի բնակավայրեր
Խարաբ-Խադդադ
Ծանոթագրություններ
Կատեգորիա:Արևմտյան Հայաստանի գյուղեր
Միսիեսես դե Օխեդա
Միսիեսես դե Օխեդա  (Micieces de Ojeda), բնակավայր և մունիցիպալիտետ Իսպանիայում։ Գտնվում է Պալեսիա պրովինցիայի, Կաստելանիա և Լիոն ինքնավար համայնքի կազմում։ Մունիցիպալիտետը գտնվում է Բոեդո-Օխեդա շրջանում։ Բնակչությունը 91 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
(6924) Ֆուկուի
(6924) Ֆուկուի (Fukui), աստերոիդ աստերոիդների գոտու արտաքին մասում։ Հայտնաբերվել է 1993 թվականի հոկտեմբերի 8-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 3,387683 ա. մ., առավելագույնը մոտենում է 3,0535 ա. մ. հեռավորության վրա և հեռանում 3,7219 ա. մ. ։ Արեգակի շուրջ մեկ ամբողջական պտույտ է կատարում 2277,47 երկրային օրվա ընթացքում, իր ուղեծրով շարժվելով միջինում 0,15807 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,21° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Դերեկ Ջոզեֆ
Դերեկ Ջոզեֆ, Պակիստանի բանակի սպա էր, ծագումով հայ և 1971թ. հնդկական պատերազմի վետերան։ Ջոզեֆը միացավ Պակիստանի բանակին 1969թ.-ին, իսկ ավելի ուշ կռվեց 1971թ. հնդկա-պակիստանյան պատերազմում, որտեղ ոչնչացրեց հնդկական յոթ տանկ։ Պատերազմի ժամանակ իր գործողությունների համար արժանացել է Թամղա-ի-Ջուրատին։  Պատերազմից հետո Ջոզեֆը ընտրեց որպես պատգամավոր ուղարկվել Արաբական Միացյալ Էմիրությունների զինված ուժեր, որտեղ նա ծառայեց երեք տարի, նախքան Պակիստան վերադառնալը։  Թոշակի է անցել փոխգնդապետի կոչումով։  Նա մահացել է 2021 թվականի հուլիսի 29-ին Փեշավար քաղաքում  ։
Անձնական կյանք
Ջոզեֆը ծնվել է 1945 թվականի նոյեմբերի 13-ին Բրիտանական Հնդկաստանի հյուսիս-արևմտյան սահմանամերձ նահանգի Փեշավար քաղաքում։ Էդվարդես քոլեջի թոշակի անցած պրոֆեսոր Դենիս Ջոզեֆը և Դերեկ Ջոզեֆի եղբայրն ասում է, որ իրենց ընտանիքը Հայաստանից եկել է Աֆղանստան և մնացել Քաբուլում և Նանգարհարում՝ նախքան Բրիտանական Հնդկաստան տեղափոխվելը Աֆղանստանից բրիտանական զորքերի դուրսբերումից հետո։  Ջոզեֆի ընտանիքը ժամանել է Փեշավար՝ Հյուսիս-արևմտյան սահմանամերձ նահանգի մայրաքաղաքը 1890 թվականին և այդ ժամանակվանից մնացել է այնտեղ։  Դերեկ Ջոզեֆի հայրը՝ դոկտոր Փոլ Ջոզեֆը, ընդհանուր վիրաբույժ էր Փեշավարի Mission Hospital-ում, իսկ մայրը սովորեցնում էր անգլերեն լեզու տարբեր քոլեջներում  ։
Զինվորական կարիերա
Ջոզեֆը զորակոչվել է Պակիստանի բանակ 1969 թվականի ապրիլի 20-ին և ավելի ուշ մասնակցել 1971 թվականի հնդկա-պակիստանյան պատերազմին։ Պատերազմի ընթացքում նա ոչնչացրեց յոթ հնդկական տանկ և իր քաջության համար պարգևատրվեց Թամղա-ի-Ջուրատով ։
Նրա մահը
Դերեկ Ջոզեֆը մահացել է 2021 թվականի հուլիսի 29-ին Փեշավար քաղաքում։ Նրան հուղարկավորել են զինվորական մեծ պատիվներով Փեշավար քաղաքի զինվորական գերեզմանոցում։  Պակիստանի մի շարք պաշտոնաթող զինվորականներ և քաղաքացիական ծառայողներ Ջոզեֆին բնութագրեցին որպես խիզախ զինվոր և իրենց վիշտը հայտնեցին Ջոզեֆի մահվան կապակցությամբ   ։
Աղբյուրներ
Կատեգորիա:Հայերն Ասիայում
Օզերեցկոե (գյուղ, Սերգիևո-Պոսադսկի շրջան)
Օզերեցկոե (Озерецкое), գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Սերգիևո-Պոսադսկի շրջանի բնակավայրեր
Դոնաթելա Վերսաչե
Դոնաթելա Վերսաչե, իտալացի նորաձևության դիզայներ։ Նա Վերսաչեի ներկայիս փոխնախագահն ու նրա գլխավոր դիզայներն է։ Նրան բաժին է հասնում ընկերության բիզնեսի 20%-ը։ Դոնաթելայի եղբայրը՝ Ջիանի Վերսաչեն, ստեղծեց Blonde օծանելիքը նվիրված իր քրոջը, և տվեց նրան իր սեփական դիֆուզիոն պիտակը՝ Versus։ Եղբոր մահից հետո Դոնաթելան վերցրեց պիտակի դիզայնավորումը իրեն։
Վաղ տարիներ և ընտանիք
Դոնաթելան ծնվել է 1955 թվականի մայիսի 2-ին, Իտալական Ռեգիո-դի-Կալաբրիա քաղաքում։ Նա իր ընտանիքում ամենակրտսեր երեխան է։ Նրա հայրը ֆինանսիստ էր։ Վերսաչեի մեծ քույրը, Թինան, մահացել է 10 տարեկան հասակում՝ կարկամախտ ինֆեկցիայից ։ Իսկ նրա մյուս եղբայրը՝ Սանտո Վերսաչեն, ունի Վերսաչե ընկերության բիզնեսի 30% բաժնեմասը ։
Նորաձևության դեբյուտ
1970 թվականի կեսերին, Դոնաթելան որոշել էր հետևել իր եղբորը՝ Ջիովանիին, զբաղվելով գործած իրերի դիզայնով Ֆլորենցիայում (Իտալիա)։ Ըստ նրա Vogue ամսագրին հարցազրույցի՝ նա պլանավորել էր աշխատել իր եղբոր հետ գրասենյակում, բայց նա եղբոր համար ավելի արժեքավոր էր որպես քննադատ և խորհրդատու։ Չնայած նրա կապվածությունը եղբոր ձեռնարկությանը, նա միևնույն է մտավ նորաձևության աշխարհ։
Գործունեություն
Մեկ տարի և 3 օր Ջիանիի մահից անց՝ 1997 թվականի հուլիսի 15-ին, Դոնաթելան կազմակերպեց իր առաջին կուտյուր ցուցահանդեսը Hôtel Ritz Paris հյուրանոցում։ Նա իր բեմահարթակը ստեղծեց հյուրանոցի լողավազանի վրա, ինչպես անում էր իր եղբայրը, բայց այս անգամ թափանցիկ ապակով։ Այժմ նա վերահսկում է տասնյակ հավաքածուների արտադրությունը յուրաքանչյուր տարի։ Նրա ցուցահանդեսների մշտական այցելուներից են Էլթոն Ջոնը, Էլիզաբեթ Հարլին, Ռակեմ Յանգը, Քեթրին Զետա-Ջոնսը և Քեյթ Մոս։ Անգամ Արքայազն Չարլզը այցելել է նրա երեկույթներին։
Նա իր հայտնի ընկերներին, ինչպիսիք են, օրինակ՝ Lil’ Kim-ը, Ջենիֆեր Լոպեսը, Մադոննան, Քրիստինա Ագիլերան, Քորթնի Լավը, Դեմի Մուրը, Բեյոնսեն, Ջենյուարի Ջոնսը և Լեյդի Գագան, բարձր և պատվավոր համարների շապիկների դեմքն է դարձնում։
Բարեգործություն
Նա Elton John AIDS Foundation-ի հովանավորն է ։
Մրցանակներ
2010-ին նրա բարեգործությունների շնորհիվ նա ստացավ մրցանակ Do Something With Style Award-ի կողմից։ Նա նոմինացվել է երեխաներին արվեստի պարագաներով ապահովելու համար ։
Անձնական կյանք
Նա և իր նախկին ամուսինը՝ ամերիկացի մոդել Փաուլ Բեքը, ունեն երկու երեխա. դուստրը՝ Ալեգրա Վերսաչեն և զավակը՝ Դանիել Վերսաչեն։ 1996 թվականին Քեյթի Հորինը այցելելով նրանց Միլանի բնակավայր, այն նկարագրեց հետևյալ կերպ. «Այն շռայլ վայր էր, հյուրասենյակը զարդարված էր Վերսաչեի պատկերներով, բայց միաժամանակ շատ գեղեցիկ և կանացի էր»։ Կար ժամանակ, որ Դոնաթելան ընդունում էր թմրամիջոցներ և ծխախոտներ ։ Նրա աղջիկը՝ Ալեգրան, Դոնաթելայի եղբոր մահից հետո ժառանգեց իրենց բիզնեսի 50%-ը։
Ժողովրդական մշակույթ
Դոնաթելային Մայա Ռուդոլֆը պարբերաբար նմանակում էր «Շաբաթ երեկոյան ուղիղ եթերում» շոուի ժամանակ։ Բայց նրանք իրականում շատ լավ ընկերներն են։
Դոնաթելան հաճախ կամեյոն դերեր է խաղում նորաձևության ֆիլմերում։ 2006 թվականին «Սատանան կրում է Պրադա» ֆիլմում նրա անունը պարբերաբար շեշտվում է ։
American Broadcasting Company-ի «Տգեղ Բեթին» սերիալի ժամանակ Ջինա Գերշոնը Դոնաթելայի պարոդիան էր խաղում։
Ծանոթագրություններ
Կատեգորիա:Իտալացի դիզայներներ
Լետնյայա (Տյոդայի վտակ)
Լետնյայա  (Летняя), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կիմժա գետի ձախ ափին՝ 57 կմ հեռավորության վրա։ Գետի երկարությունը 10կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նովոսելիե (գյուղ, Կազանկայի շրջան)
2001 թվականի տվյալներով Նովոսելիե գյուղում բնակվում էր 110 մարդ։ Բնակավայրը զբաղեցնում է 0,794 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1924 թվականին հիմնադրված բնակավայրեր
Ալբերտո Սորո
Ալբերտո Սորո (Alberto Soro, ), իսպանացի պրոֆեսիոնալ ֆուտբոլիստ։ Ներկայումս Ռեալ Մադրիդից վարձավճարով հանդես է գալիս Սարագոսայի կազմում։ Խաղում է վինգերի և հարձակվողական կիսապաշտպանի դիրքում ։
Սորոգոսա
Սորոն Սարագոսայի ակադեմիայի սան է։ Իր պրոֆեսիոնալ դեբյուտը նշեց 2018 թվականի օգոստոսի 25-ին՝ փոխարինման մտնելով Ռեուս Դեպորտիուի դեմ խաղում ։ Իր առաջին գոլը խփեց սեպտեմբերի 8-ին՝ Ռեալ Օվիեդոյի դեմ խաղում  ։ Հոկտեմբերի 5-ին Սորոն երկարաձգեց իր պայմանագիրը ակումբի հետ մինչև 2022 թվականը   ։ 2019 թվականի հունվարի 19-ին նա գոլ խփեց Ռայո Մախադահոնդայի դեմ խաղում, իսկ հանդիպումն ավարտվեց 2-2 հաշվով ։ Մարտի 3-ին իսպանացին հեռացվեց խաղադաշտից Ալմերիայի դեմ խաղում՝ կարմիր քարտ ստանալով հանդիպման 90-րդ րոպեին ։ Իր առաջին մրցաշրջանում Սորոն անցկացրեց 29 հանդիպում առաջնությունում՝ դառնալով 2 գոլի և 2 գոլային փոխանցման հեղինակ ։
Ռեալ Մադրիդ
2019 թվականի հուլիսի 26-ին Սորոն 5 տարվա պայմանագիր կնքեց Ռեալ Մադրիդի հետ, ինչից հետո 2019-20 մրցաշրջանում վարձավճարով վերադարձավ Սարագոսա   ։
Միջազգային կարիերա
Սորոն ներկայացրել է Իսպանիան մինչև 18 տարեկանների երիտասարդական հավաքականում։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իսպանացի ֆուտբոլիստներ Կատեգորիա:Ռեալ Սարագոսայի ֆուտբոլիստներ Կատեգորիա:Ռեալ Մադրիդի ֆուտբոլիստներ
Գերմանացի սպայի դիմանկարը
«Գերմանացի սպայի դիմանկարը» (Portrait of a German Officer), ամերիկացի մոդեռն նկարիչ Մարսդեն Հարթլիի 20-րդ դարի սկզբում ստեղծած դիմանկարը։ Կտավ յուղաներկով արված դիմանկարում պատկերված է գերմանական կայսրության սպայի վերացական պատկերը՝ կազմված ռազմական շքանշաններից ու կոչումներից։ Կտավը ցուցադրվում է Մետրոպոլիտեն արվեստի թանգարանում։
Նախապատմություն
«Գերմանացի սպայի դիմանկարը» կտավը Մարսդեն Հարթլին ստեղծել է 1914 թվականի վերջում, երբ ապրում էր Գերմանիայի կայսրության մայրաքաղաք Բեռլինում։ Գերմանիայում ապրելու տարիներին Հարթլիի վրա մեծ ազդեցություն է ունեցել գերմանական բանակի արարողակարգն ու կարգապահությունը. այդ հետաքրքրությունն, ի վերջո, դրսևորվել է Հարթլիի մի շարք գործերում ։ «Գերմանացի սպայի դիմանկարը» մեծարում է Առաջին համաշխարհային պատերազմի առաջին մի քանի ամիսներին մահացած գերմանացի լեյտենանտ Կարլ Ֆոն Ֆրեյբուրգին։ Ֆրեյբուրգի հետ նամակագրությունից երևում է, որ նկարիչը հետաքրքրված էր գերմանացի սպայով ։
Կտավ
Հարթլիի ստեղծած կտավը հետևանքային է, խորհրդանշական և իր վրա մեծապես կրում է կուբիզմի և գերմանական էքպրեսիոնիստական դպրոցի ազդեցությունը։ Գերմանական կայսրության սև, սպիտակ և կարմիր դրոշը տեղադրված է պատկերի ստորին կենտրոնական մասում, իսկ երկաթե խաչը (որով Ֆրեյբուրգը պարգևատրվել էր հետմահու) հստակ երևում է կենտրոնական մասում ։ Նկարում պատկերված է նաև Ֆրեյբուրգի հայրենի Բավարիայի կապույտ և սպիտակ շախմատատախտակի պատկերով դրոշը` որպես սպայի սպիտակ շերտերով ուսադիր։ Հարթլին դիմանկարում ներառել է նաև անձնական մանրամասներ. 24 թիվը Ֆրեյբուրգի մահվան տարիքն է, Ֆրեյբուրգի անվան և ազգանվան սկզբնատառերը (K.v.F) երևում են ոսկեկարմիրի վրա, Ֆրեյբուրգի զորագնդի թիվը (4) կարելի է տեսնել դիմանկարի կենտրոնում, կոշկախթանը (ներկայացնում Ֆրեյբուրգի ծառայությունը որպես հեծելազորի սպա) կարելի է տեսնել պատկերի ներքևի աջ կողմում։ Հարթլին ներկայացրել է նաև պատերազմի ընթացքում Գերմանիայի թշնամիներին՝ նկարի ներքևում պատկերելով Սուրբ Գևորգի շքանշանը և Բելգիայի դրոշը ։
Ծանոթագրություններ
Կատեգորիա:1914 նկարներ Կատեգորիա:Մետրոպոլիտեն թանգարանի նկարներ
Շաբլայի փարոս
Շաբլայի փարոս (Шабленски фар), Բուլղարիայի Դոբրիչ մարզի Շաբլա քաղաքից արևելյան ուղղությամբ հինգ կիլոմետր հեռավորության վրա, Սև ծովի ափին գտնվող փարոս։ Կառուցվել է օսմայան տիրապետության ժամանակաշրջանում՝ 1856 թվականին և ամենահինն ու ամենաբարձրն է Բուլղարիայում ։ Փարոսը փաստորեն բարձրացվել է այնտեղ, ուր ներկայումս Բուլղարիայի ծայր արևելյան կետն է ։ Այն հանձնվել է Բուլղարիայի ռազմածովային ուժերին՝ ի տնօրինություն։
Պատմություն
Շաբլա հրվանդանում առաջին փարոսի կառուցումը վերագրվում է XVIII դարի կեսերին:Հնուց ի վեր այստեղով է անցնում սևծովյան ամենակարևոր նավուղիներից մեկը, որը Դանուբի գետաբերանը կապում է Բոսֆորի հետ (Շաբլա հրվանդանը ընկած է այդ ճանապարհի գրեթե մեջտեղում)։ Փարոսի լույսը զգուշացնում էր ծովագնացներին հրվանդանի և ափամերձ Տյուլենովո գյուղի միջև ընկած վտանգավոր ծանծաղուտի մասին, այդ պատճառով էլ անվանվել է նաև «Ավազային լապտեր» կամ «Ավազային փարոս» (Пясъчният фенер, пясъчният фар). փարոսի հարևանությամբ՝ մոտավորապես երկու կիլոմետր տարածության վրա, ստորջրյա խութեր կան։
Մի շարք պատմաբաններ ենթադրում են, որ այս վայրում նավագնացային շինություն եղել է դեռևս Հռոմեական կամ առնվազն Բյուզանդական կայսրության տիրապետության ժամանակներում, իսկ հելլենիստական դարաշրջանում «կրակի պահակներ» են պահել։ Վկայություններ կան, որ փարոս գոյություն է ունեցել դեռևս 1786 թվականին։ Այդ մասին հիշատակված է նաև իտալական լոցիայի 1844 թվականի արձանագրություններում։
Փարոսի ներկայիս շենքի շինարարությունը իրականացվել է ֆրանսիացի Բլեզ Ժան Մարիուս Միշելի ղեկավարությամբ, ավարտվել 1856 թվականին։ Փարոսը պաշտոնապես շարք է մտել 1857 թվականի հուլիսի 27-ին։
Ղրիմի պատերազմի ժամանակ փարոսը վնասվել է, բայց նորոգումը չեն ուշացրել։ 1901 թվականին տեղի ունեցած Կալիակրայի՝ 7,2 մագնիտուդ ուժգնությամբ (ըստ Ռիխտերի սանդղակի) երկրաշարժի հետևանքով փարոսի մերձակա կառույցները գրեթե ամբողջությամբ ավերվել են, բայց փարոսը չի վնասվել։
Փարոսի շենքը իրենից ներկայացնում է Ալեքսանդրիայի նշանավոր փարոսի փոքրացված կրկնօրինակը։
Ծանոթագրություններ
Կատեգորիա:Բուլղարիայի աշխարհագրություն Կատեգորիա:Փարոսներ
Կիլլարնիի Շուշանը
Կիլլարնիի Շուշանը, Հուլիոս Բենետիկտի հեղինակած երեք գործողությամբ օպերա։ Ջոն Օքսենֆորդի և Դայեն Բուսիկոյի կողմից գրված լիբրետոն հիմնված է Բուսիկոյի The Colleen Bawn պիեսի վրա։ Պրեմիերան կայացել է 1862 թվականի փետրվարի 10-ին՝ Լոնդոնի Կովենտ գարդեն արքունական թատրոնում :
Նախապատմություն
«Կիլլարնիի Շուշանը» դարձել է Բենետիկտի օպերաներից ամենաշատ բեմադրվածը։ Կապված է Բալֆի «Բոհեմական աղջիկը» և Ուոլասի «Մարիտանայի» հետ։ Իռլանդական բառակապակցության համոզիչ գործածումը հետաքրքիր է՝ հաշվի առնելով Բենետիկտի գերմանահրեական ծագումը։ Օպերայի երգերի մի մասը պահպանվել է երգացանկում։ Օպերան հիշատակվում է Ջեյմս Ջոյսի «Ուլիսես» վեպում և Ջունա Բարնսի «Նայթվուդ» վեպում ։
Համառոտ տեղեկություն
Նկարագրվում է 18-րդ դարի Կիլլարնին։ Քրեգանը գաղտնի ամուսնացել է Էյլիի հետ։ Քորիգանը սպառնում է վտարել Քրեգանին և նրա մորը, որոնք իրենց հողերը գրավադրել են իր մոտ, եթե վերջինս չամուսնանա ժառանգորդուհի Էնն Շութի հետ։ Քրեգանի ընկերը՝ Դանին, առաջարկում է հարցը լուծել՝ Էյլիին սպանելով։ Քրեգանը մերժում է, սակայն Դանիին համոզում է բանից անտեղյակ տիկին Քրեգանին ազդանշան տալ Էյլիի մահվան համար։ Բայց նախքան Էյլին սպանելը՝ որսի դուրս եկած Մայլզը կրակում է իր՝ Դանիի վրա։ Քրեգանը պատրաստվում է ամուսնանալ Էննիի հետ, բայց Քորիգանը ժամանում և ձերբակալում է նրան՝ Էյլիի մահը պլանավորելու համար։ Մայլսը հրապարակում է Դանիի խոստովանությունը, Քրեգանը ճանաչում է Էյլիին, իսկ Էննը (ամենանահավանական ձևով) ձեռնամուխ է լինում Քրեգանի պարտքերը մարելուն։
Ծանոթագրություններ
Կատեգորիա:Անգլերեն օպերաներ Կատեգորիա:1862 բեմադրվածներ Կատեգորիա:Օպերաներ
(6925) Սուսումու
(6925) Սուսումու (Susumu), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 24-ին Ցուտոմու Սեկիի կողմից Գեյսեյում ։
Միջին հեռավորությունը Արեգակից կազմում է 2,835759 ա. մ., առավելագույնը մոտենում է 2,557 ա. մ. հեռավորության վրա և հեռանում 3,1145 ա. մ. ։ Արեգակի շուրջ մեկ ամբողջական պտույտ է կատարում 1744,22 երկրային օրվա ընթացքում, իր ուղեծրով շարժվելով միջինում 0,206395 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,23° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սև կարապի տեսություն
Սև կարապի տեսություն (Black swan theory), փոխաբերություն, որը դիտարկում է դժվար կանխատեսելի և հազվագյուտ իրադարձություններ, որոնք նշանակալի հետևանքներ են ունենում։ Տեսության հեղինակը Նասիմ Նիկոլաս Թալեբն է, որն իր «Սև կարապ։ Անկանխատեսելիության նշանի տակ» (2007) գրքում օգտագործել է «սև կարապի նման իրադարձություններ» (TBS, The Black Swan) տերմինը։
«Սև կարապի» իրադարձության չափանիշներ
Ըստ տեսության հեղինակի առաջարկած չափանիշների `
Ըստ հեղինակի` գործնականում բոլոր նշանակալի գիտական հայտնագործությունները, պատմական և քաղաքական իրադարձությունները, արվեստի և մշակույթի նվաճումները սև կարապի նման իրադարձություններ են։ Նման իրադարձությունների օրինակներ են՝ համացանցի զարգացումն ու արմատավորումը, Առաջին համաշխարհային պատերազմը, ԽՍՀՄ-ի փլուզումը, Սեպտեմբերի 11-ի ահաբեկչությունը և Համաշխարհային տնտեսական ճգնաժամը։ Թալեբը նաև նշում է, որ մարդկությունն ի վիճակի չէ հաջող կերպով կանխատեսել իր ապագան, իսկ իրենց գիտելիքների նկատմամբ վստահությունը գերազանցում է գիտելիքը և առաջացնում է «գերվստահություն» ։
Ստուգաբանություն
«Սև կարապ» տերմինը հայտնի է որպես լատիներեն արտահայտություն՝ «հազվագյուտ թռչուն երկրի վրա, ինչպես սև կարապը» (rara avis in terris, nigroque simillima cygn), որը հռոմեացի բանաստեղծ Դեցիմուս Յունիուս Յուվենալիսի հայտնի մեջբերումն է։ Մինչև 1697 թվականը համարվում էր, որ կարապները միայն սպիտակ են լինում, սակայն հոլանդական արշավախումբը, որը գլխավորում էր Վիլեմ դե Վլամինկը, Արևմտյան Ավստրալիայում սև կարապների պոպուլյացիա է հայտնաբերել ։
Չնայած այս փոխաբերությունը փիլիսոփայության մեջ բավականին վաղուց է հայտնի, հենց Թալեբն է այն սկսել օգտագործել՝ նշանակալի հետևանքներով հազվագյուտ և անսպասելի իրադարձությունները նկարագրելու համար ։ Բացի այդ` սև կարապը կարող է լինել ոչ միայն նեգատիվ իրադարձությունների, այլ նաև անկանխատեսելի «հաջողության» բացատրություն ։
Թալեբը նկարագրում է սխալների մի քանի տեսակներ, որոնք հանգեցնում են ապագան վերլուծելու սեփական ունակության նկատմամբ չափազանց մեծ ինքնավստահության՝
Արտաքին հղումներ
Կատեգորիա:Իմացաբանական տեսություններ Կատեգորիա:Ռիսկերի կառավարում
Շանկևանի
Շանկևանի (შანკევანი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 900 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 58 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Խաուսիան
Ծանոթագրություններ
Կատեգորիա:Արևմտյան Հայաստանի գյուղեր
Ստեպնոոզերկա
Ստեպնոոզերկա (Степноозерка), գյուղ Ռուսաստանի Կրասնոյարսկի երկրամասի Նազարովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1894 թվականին հիմնադրված բնակավայրեր Կատեգորիա:Ռուսաստանի Կրասնոյարսկի երկրամասի Նազարովսկի շրջանի բնակավայրեր
Էրմեդես դե Սեռատո
Էրմեդես դե Սեռատո (իսպաներեն՝ Hermedes de Cerrato), բնակավայր և մունիցիպալիտետ Իսպանիայում։ Մտնում է Պալենսիա պրովինցիայի Կաստիլիա և Լեոն ինքնավար համայնքի կազմում։ Մունիցիպալիտետը գտնվում է Էլ Սեռռատո Պալենտինո շրջանի կազմում։ Տարածքը զբաղեցնում է 32,32 կմ²։ Բնակչությունը՝ 102 մարդ ( 2010 թվականի տվյալներով)։ Հեռավորությունը ադմինիստրատական կենտրոնից՝ 45 կմ։
Կատեգորիա:Իսպանիայի բնակավայրեր
Նեոստալինիզմ
Նեոստալինիզմ, ստալինիզմ` հարմարեցված ժամանակակից պայմաններին ։
Այս քաղաքագիտական տերմինով բնութագրում են ԽՍՀՄ-ի ռեժիմը 1960-ական թվականների վերջից մինչև 1980-ական թվականների կեսերը  ։
Վկայում է նաև Իոսիֆ Ստալինի անձի պատմական վերականգնման փորձերը  ։
Մեկնաբանություն
Գոյություն ունի նեոստալինիզմ տերմինի տարբեր մեկնաբանություններ։ Այսպես, հրապարակախոս և հասարակական գործիչ Ռոյ Մեդվեդևն առաջարկում է նեոստալինիզմ եզրույթն օգտագործել հետևյալ երևույթները նկարագրելու համար. Ստալինի անձի պաշտամունքի վերականգնում, ստալինականի հետ քաղաքական ռեժիմի նույնացում, Ռուսաստանի պատմության մեջ ստալինյան շրջանի կարոտախտիա, ստալինյան քաղաքականության իրականացման փորձեր, մասնավորապես՝ այդ շրջանին բնորոշ ահաբեկչության քաղաքականությանը վերադառնալու փորձեր ։
ԽՍՀՄ նախկին նախագահ Միխայիլ Գորբաչովի կարծիքով՝ նեոստալինիզմը ստալինյան ռեժիմի չափավոր տարբերակն է՝ առանց լայնածավալ քաղաքական ռեպրեսիաների, բայց ենթադրում է քաղաքական ընդդիմախոսների հալածանք և տոտալ վերահսկողություն երկրի քաղաքական կյանքի և հասարակության մեջ քաղաքական ակտիվության ցանկացած դրսևորումների նկատմամբ ։
Տերմինի պատմություն
Տրոցկիզմի ամերիկացի հետևորդ Հոլ Դրայփերը 1948 թվականին նեոստալինիզմ տերմինն օգտագործել է նոր քաղաքական գաղափարախոսությունը՝ խորհրդային քաղաքականության նոր փուլը, նշելու համար, որը նա նշել է որպես ռեակցիոն տենդենց, որն սկսվել է 1930-ական թվականների կեսերի ժողովրդական ճակատներում։ Դրայփերը գրել է, որ նեոստալինիզմի գաղափարախոսները ֆենոմենի, ֆաշիզմի և ստալինիզմի միայն մի փոքր մասն են, որը ուրվագծում է նեովարիզմի հասարակական և քաղաքական ձևերը ։
Ֆրեդերիկ Կոպլստոնի կարծիքով` նեոստալինիզմը ենթադրում է Ռուսաստանի և նրա պատմության հանդեպ որոշակի փառավոր ֆիլմ։ Այն, ինչ անվանում են նեոստալինիզմ, ոչ միայն վերահսկելու, ենթարկեցնելու, ճնշելու և պարտադրելու ձգտումն է, այլև ցանկության դրսևորում է, որ Ռուսաստանը, օգտվելով արևմտյան գիտությունից և արևմտյան տեխնոլոգիաներից, խուսափի քայքայումից՝ ընդունելով «այլասերվող» Արևմուտքի արժեքները և հետևի զարգացման սեփական ուղուն ։
Քաղաքական աշխարհագրագետ Դենիս Շոուն ԽՍՀՄ-ը համարում է որպես նեոստալինիստական պետություն մինչև 1985 թվականը` վերակառուցման սկսումը։ Դ. Շոուն նեոստալինիզմը սահմանում է որպես պլանային տնտեսություն և բարձր զարգացած ռազմարդյունաբերական համալիր քաղաքական համակարգ ։
ԱՄՆ ԿՀՎ-ի 1969 թվականի զեկույցում ասվում էր. «1960-ական թվականների ընթացքում ստալինիզմի և նեոստալինիզմի միջև տարբերությունը որոշվում էր հետևյալ կերպ. խորհրդային առաջնորդները չեն վերադառնում Ստալինի կառավարման երկու ծայրահեղություններին՝ միանձնյա բռնապետություն և զանգվածային ահաբեկչություն»։ Այդ պատճառով, ինչպես նշվում է զեկույցում, խորհրդային առաջնորդների քաղաքականությունը Ստալինից հետո պետք է սահմանվի «ավելի շուտ որպես նեոստալինիզմ, քան ստալինիզմ» ։
Ամերիկացի գրականագետ Կատերինա Քլարկը նեոստալինիստ գրողների ստեղծագործությունը նկարագրում է որպես «հիշեցում ստալինյան դարաշրջանի և նրա առաջնորդների մասին որպես միասնության, ուժեղ իշխանության և ժողովրդական հպարտության ժամանակ ։
Տերմինի օգտագործումը մի շարք պետություններում
Որոշ սոցիալիստներ պնդում են, որ ժամանակակից Չինաստանը նեոստալինիստական պետություն է ։ Հյուսիսային Կորեան արևմտյան աղբյուրներում նկարագրվում է որպես նեոստալինիստական պետություն, թեև Հյուսիսային Կորեայում մարքսիզմ-լենինիզմի գաղափարախոսությունը լիովին փոխարինված է 1992 թվականին չուչհեի գաղափարներով, երբ նոր Սահմանադրությունից ամբողջությամբ հանվել են մարքսիստական-լենինյան գաղափարախոսության հղումները, որոնք պահպանվել են նրանում չուչհեի առաջին ընդունումից հետո որպես պաշտոնական գաղափարախոսություն 1970-ական թվականներին ։
Սապարմուրատ Նիյազովի ռեժիմը Թուրքմենստանում XX-XXI դարի վերջին-XXI դարի սկզբին արևմտյան մամուլում երբեմն նշվում էր որպես նեոստալինիստական (հատկապես այն, ինչ վերաբերում էր Նիյազովի անձի պաշտամունքին)։ Հաճախ Ուզբեկստանում ռեժիմն անվանում են Իսլամ Քարիմովի նեոստալինիստական ավտորիտար (բայց ոչ կոմունիստական) ։
Ծանոթագրություններ
Կատեգորիա:Կոմունիզմ Կատեգորիա:Հակակապիտալիզմ Կատեգորիա:Քաղաքական գաղափարախոսություններ Կատեգորիա:Իոսիֆ Ստալին
Փոքրիկ տիկնայք (ֆիլմ, 2019)
«Փոքրիկ տիկնայք» (Little Women), ռեժիսոր Գրետա Գերվիգի ամերիկյան դրաման, որը թողարկվել է 2019 թվականի դեկտեմբերի 7-ին Նյու Յորքի Ժամանակակից արվեստի թանգարանում։ Այն Լուիսա Մեյ Էլքոթի՝ 1868 թվականին գրված համանուն վեպի 8-րդ լիամետրաժ էկրանավորումն է։ Գլխավոր դերերում նկարահանվել են Սիրշա Ռոնանը, Էմմա Ուոթսոնը, Ֆլորենս Փյուն, Էլայզա Սքանլենը, Տիմոտի Շալամեն, Լորա Դերնը և Մերիլ Սթրիփը։
Ֆիլմը կինոքննադատների կողմից ստացել է դրական կարծիքներ, իսկ Ամերիկայի կինոարվեստի ինստիտուտը և «Time» ամսագիրն այն ներառել են 2019 թվականի լավագույն ֆիլմերի տասնյակում։ Կինոնկարը ստացել է նաև այնպիսի հեղինակավոր կինոմրցանակային անվանակարգեր, ինչպիսիք են «Ոսկե գլոբուսը» և «Critic's Choice Movie Awards»-ը։
Սյուժե
Ֆիլմը պատմում է Մարչերի ընտանիքի չորս քույրերի մեծացման մասին, որոնք ապրում են 1860-ական թվականներին Նոր Անգլիայում Ամերիկայի քաղաքացիական պատերազմի ժամանակ։
Մշակում
2013 թվականի հոկտեմբերին «Sony Pictures» ընկերությունը հայտարարել է «Փոքրիկ տիկիններ» գրքի նոր էկրանավորման մտադրության մասին։ 2015 թվականի մարտին ֆիլմի պրոդյուսեր դարձել է Էմի Պասկալը, իսկ սցենարը հանձնարարվել է Սառա Փոլիին, որը նույնպես համարվում էր ֆիլմի հավանական ռեժիսոր ։ 2016 թվականի օգոստոսին պրոդյուսերները վարձել են Գրետա Գերվիգին, որպեսզի արտագրի Փոլիի սևագրությունը ։ 2018 թվականի հունիսին «Լեդի Բյորդ» ֆիլմի հաջողության շնորհիվ Գերվիգը նշանակվել է «Փոքրիկ տիկիններ» ֆիլմի ռեժիսոր ։
Դերասանների ընտրություն
2018 թվականի հունիսին հայտնի է դարձել, որ ֆիլմում նկարահանվելու են Մերիլ Սթրիփը, Էմմա Սթոունը, Սիրշա Ռոնանը, Տիմոտի Շալամեն և Փյու Ֆլորենսը ։ 2018 թվականի հուլիսին դերասանական կազմին միացել է Էլայզա Սկանլենը, իսկ օգոստոսին՝ Լորա Դերնը և Ջեյմս Նորթոնը  ։ 2018 թվականի օգոստոսին Էմմա Սթոունին փոխարինել է Էմմա Սթոունը, որը ստիպված էր լքել նախագիծը` «Ֆավորիտուհին» ֆիլմի մամուլի շրջայցին մասնակցելու անհրաժեշտության պատճառով ։ 2018 թվականի սեպտեմբերին դերասանական կազմին միացել են Լուի Գարելը, Բոբ Օդենդերքը և Քրիս Քուփերը   ։ 2018 թվականի հոկտեմբերին ֆիլմում դեր է ստացել Էբբի Քուինը ։
Նկարահանումներ
Հիմնական նկարահանումներն սկսվել են Մասաչուսեթս նահանգի Բոստոն քաղաքում ։ Նկարահանման այլ վայրեր են նաև Մասաչուսեթս նահանգի Հարվարդ և Քոնքորդ քաղաքները ։ Առնոլդի դենդրոպարկն օգտագործվել է նկարահանման վայր՝ որպես 19-րդ դարյան Փարիզի զբոսայգում տեղի ունեցող տեսարան ։ Նկարահանումներն ավարտվել են 2015 թվականի դեկտեմբերի 15-ին ։
Թողարկում
Միացյալ Նահանգներում ֆիլմը թողարկվել 2019 թվականի դեկտեմբերի 7-ին, իսկ կինոթատրոններում ցուցադրվել է դեկտեմբերի 25-ից ։ Ռուսաստանում պրեմիերան կայանալու է 2020 թվականի հունվարի 30-ին ։
Մարքեթինգ
2018 թվականի դեկտեմբերի 13-ին Էմմա Ուոթսոնը սոցիալական ցանցերում նկարահանման վայրից հրապարակել է լուսանկարներ, որտեղ նա պատկերված է բեմադրող ռեժիսոր Գրետա Գերվիգի և դերասաններ Սիրշա Ռոնանի, Ֆլորենս Փյուի, Էլայզա Սկանլենի և Տիմոտի Շալամեի հետ ։ 6 օր անց Ուոթսոնը կիսվել է ևս մեկ լուսանկարով, որտեղ նա Գերվիգի և Լորա Դերնի հետ է ։ 2019 թվականի հունիսի 19-ին «Vanity Fair» հրապարակել է ֆիլմի առաջին պրոմո կադրերը ։ Ֆիլմի առաջին պաշտոնական թրեյլերը թողարկվել է 2019 թվականի օգոստոսի 13-ին ։
Քննադատություն
«Rotten Tomatoes» կայքում ֆիլմի վարկանիշը 95% է, ըստ 176 գրախոսությունների՝ միջին բալը 10-ից 8,66 է ։ «Metacritic» կայքում ֆիլմը 100-ից վաստակել է 91 միավոր՝ ըստ քննադատների 45 գրախոսությունների, որը համապատասխանում է «ընդհանուր գնահատական» կարգավիճակին ։
Body Like a Back Road
«Body Like a Back Road», ամերիկացի քանթրի երգիչ և հեղինակ-կատարող Սեմ Հանթի երգը, որ թողարկվել է 2017 թվականի փետրվարի 2-ին որպես նրա թողարկվելի երկրորդ ստուդիական ալբոմի առաջին սինգլ։ Երգը գլխավորել է ամերիկյան Billboard Country Songs հիթ-շքերթը։ Հեղինակներն են Սեմ Հանթը, Զաք Քրոուելը, Շեյն Մականալլին և Ջոշ Օսբորնը  ։
Պատմություն
«Body Like a Back Road» երգը հասել է Billboard Hot 100 հիթ-շքերթի վեցերորդ հորիզոնականին և գլխավորել քանթրի երաժշտության ամերիկյան Billboard Hot Country Songs հիթ-շքերթը (երգչի չորրորդ չարթփոփերը քանթրի երաշտության այդ հիմնական հիթ-շքերթում «Leave the Night On», «Take Your Time», «House Party» երգերից հետո) ։
Մինչ 2017 թվականի հուլիսի վերջին սինգլը հիթ-շքերթը գլխավորել է 24 շաբաթ (№ 1 քանթրի երգերի հիթ-շքերթում)՝ կրկնելով «Cruise» (Florida Georgia Line, 2012 և 2013) երգի ռեկորդը քանթրի երաժշտության Hot Country Songs հիթ-շքերթի հիսունամյա պատմության ընթացքում (այն ստեղծվել է 1958 թվականին ռադիոեթերներից, 1990 թվականին միացել է Nielsen Music ծառայությունը, իսկ 2012 թվականից հաշվի են առնվել սթրիմինգները և վաճառքի մյուս տեսակները) ։ Մինչ 2017 թվականի մայիս վաճառվել է սինգլի 805,000 պատճեն ԱՄՆ-ում, մինչ 2017 թվականի հունիս՝ 1,102,000 օրինակ ։ 2017 թվականի հուլիսի 27-ին սինգլն ստացել է եռակի պլատինե հավաստագիր Ձայնագրող ընկերությունների ամերիկյան ասոցիացիայի կողմից, իսկ մինչ նույն թվականի օգոստոս վաճառված օրինակների քանակը կազմել է 1,508,000 ։
2017 թվականի սեպտեմբերի 23-ին սինգլն զբաղեցրել է № 1 հորիզոնականը ռեկորդային 31-րդ անգամ ։ Այնուամենայնիվ, բազմաթիվ քննադատների կողմից այն համարվել է 2017 թվականի ամենավատ երգը   ։
Լուդոնգա (Տյադեմայի վտակ)
Լուդոնգա (Лудонга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Տյադեմա գետի աջ ափին՝ 1 կմ հեռավորության վրա։ Գետի երկարությունը 75 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բուլղարական բուդնիկ
Բուդնիկ (Бъдник), ծառի և կոճղի բուլղարական անվանումը, որն այրվում է Սուրբ Ծննդյան նախօրեին օջախում։ Բուդնիկը Բուլղարիայում կիրառվող բադնյակներից մեկն է (բոդնյակը նաև այրվում է Բոսնիայում, Սերբիայում, Խորվաթիայում և Չեռնոգորիայում)։ Որպես կանոն ծառը, որից կոճղ են պատրաստում, երիտասարդ և ամուր կաղնի է, որը կտրում են է առավոտյան Սուրբ Ծննդյան նախօրեին։ Ամբողջ նախապատրաստությունն ուղեկցվում է տարբեր ծեսերով, որոնք փոփոխվում են տարածաշրջանից տարածաշրջան։ Հաշվի առնելով այն, որ Բուլղարիայի ուղղափառ եկեղեցին 1968 թվականից սկսում է օգտագործել նոր Հուլիան օրացույցը, բուդնիկը այրելու ավանդույթը տեղի է ունենում դեկտեմբերի 24-ին։
Ծագումնաբանություն
«Բուդնիկը» ծագում է բուլղարական «բուդեշտեից» (ապագա), իսկ ավանդույթի անունը կապված է տան և ընտանիքի երջանիկ ապագայի ակնկալիքի հետ ։ Բառը նման է սերբական բադնյակին, որը մոտ էզվարթանալ բառին։
Նախապատրաստություն
Հատուկ կարևոր դեր է խաղում Սուրբ Ծննդյան տոնակատարության նախապատրաստումը Բուլղարիայում։ Ավանդույթի համաձայն ընտանիքի որդին հագնում է լավագույն հագուստները և գնում է կտրելու կաղնին, ծփին կամ տանձենին, ինչն էլ միասնաբար կոչվում է բուդնիկ։ Նախքան ծառ կտրելը, մարդը աղոթք է ասում մեղքերի ներման համար, և կտրելով ծառը և սղոցելով կոճղը, տանում է այն աջ ուսի վրա այնպես, որ այն չդիպչi գետնին։ Որոշ շրջաններում, վերադառնալիս, մարդը երեք անգամ հարցնում է. «Դուք գովաբանու՞մ եք Երիտասարդ Տիրոջը» (Славите ли Млада Бога?), որին նրան պատասխանում են. «Գովաբանում ենք, գովաբանում ենք, բարի գալուստ» (Славим, славим, добре си ни дошъл!): Դրանից հետո բուդնիկի մի ծայրին կողմում անցք է բացվում, որի մեջ լցվում է գինուց, յուղից և խունկից պատրաստված մյուռոն։ Անցքը կնքում են, ապա գերանը փաթաթում են սպիտակ սփռոցով, այնուհետև այրում օջախում ։
Ամբողջ ընտանիքը հավաքվում է, նայելով, թե ինչպես է այրվում գերանը, և այնուհետև աղոթում է, որ առաջիկա տարում ընտանիքը հարստություն, երջանկություն, սեր և հաջողություն ունենա։ գերանն այրվում է Սուրբ Ծննդյան օրվա ընթացքում, և ընտանիք այցելած առաջին հյուրը անպայման կրակխառնիչով կամ ճյուղով խփում է գերանին, որպեսզի կայծերը թռչեն՝ սա երջանկության ու բարգավաճման խորհրդանիշ է։ Ենթադրվում է, որ քանւ դեռ գերանն այրվում է, կողքին կանգնած մարդիկ կարող են պահել ցանկություն, որը կատարվելու է. նրա կողքին կանգնած մարդիկ նաև կարող են բուժվել որոշ հիվանդություններից։ Գերանը պետք է ամբողջ գիշերն այրվի. բուլղարները կրակն ու ջերմությունը խորհրդանշում են Հիսուս Քրիստոսի գալուստն այս աշխարհ, երախտագիտություն Աստվածամորը և ընտանիքի բոլոր նախնիներին, որոնք այս պահին հայտնվում են ընտանիքի կողքին (ըստ որոշ շրջանների հավատալիքների)։ Հրդեհը հանգցնում են հաջորդ առավոտյան Սուրբ ծնունդից հետո՝ գինով, չայրված մնացորդներից կարելի է պատրաստել խաչեր, բայց սովորաբար գերանի մնացորդները տարածում են դաշտի կամ այգիների վրա, որպեսզի ապահովելեն բերքը։
Արտաքին հղումներ
Կատեգորիա:Ծիսակատարություններ Կատեգորիա:Բուլղարիայի պատմություն Կատեգորիա:Բուլղարիայի մշակույթ Կատեգորիա:Արարողություններ
Օզերեցկոե (գյուղ, Դուխովշչինսկի շրջան)
Օզերեցկոե (Озерецкое), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Արտակ Խաչատրյան (ֆուտբոլիստ)
Արտակ Վարդանի Խաչատրյան (8 դեկտեմբերի, 1990, Երևան, Հայկական ԽՍՀ, ԽՍՀՄ), հայ ֆուտբոլիստ, Դիլիջանի «Իմպուլս» ֆուտբոլային ակումբի պաշտպան, Հայաստանի պատանեկան հավաքականի նախկին խաղացող։
Ակումբային կարիերա
2011 թվականի Հայաստանի առաջնության 9-րդ փուլից առաջ Արտակ Խաչատրյանը զորացրվել է բանակից և ընդգրկվել Դիլիջանի «Իմպուլս» ակումբում, որի կազմում մասնակցել է երկրի առաջնությանը։ Մայիսի 15-ին նա մասնակցել է «Շիրակի» դեմ խաղին՝ հանդիպման 75-րդ րոպեին փոխարինելով Արթուր Պետրոսյանին ։
Ելույթների վիճակագրություն
2011 թվականի նոյեմբերի 23-ի տվյալներով
Անձնական կյանք
Արտակ Խաչատրյանի հայրը՝ Վարդան Խաչատրյանը, Երևանի «Արարատ» ակումբի և Հայաստանի հավաքականի նախկին խաղացող է։ Ավագ եղբայրը՝ Կարենը, նախկինում խաղացել է «Փյունիկում», հանդես է եկել կիսապաշտպանի դիրքում։
Արտաքին հղումներ
Կատեգորիա:Հայ ֆուտբոլիստներ Կատեգորիա:Ֆուտբոլի պաշտպաններ
Պերնամբուկու նահանգի գյուղատնտեսական շրջան (մարզ)
Պերնամբուկու նահանգի գյուղատնտեսական շրջան (Mesorregião do Agreste Pernambucano) վարչական մեզոշրջան Բրազիլիայում, մտնում է Պերնամբուկու նահանգի մեջ։ Բնակչությունը կազմում է 1800 մարդ 2006 թվականի տվյալով։ Զբաղեցված տարածքը 24 400 կմ²։
Կատեգորիա:Բրազիլիայի մեզոշրջաններ
Արցախի Հանրապետության կառավարություն
Արցախի կառավարությունը երկրի բարձրագույն գործադիր իշխանությունն է (1992-1994 թվականներին՝ պատերազմական իրադրության պայմաններում, լիազորությունների մեծ մասը ժամանակավորապես փոխանցվել է ԼՂՀ Պաշտպանության պետական կոմիտեին, ՊՊԿ)։ ԼՂՀ Կառավարության իրավասությանն են ենթակա պետական կառավարման բոլոր այն հարցերը, որոնք օրենքով վերապահված չեն այլ պետական կամ տեղական ինքնակառավարման մարմինների։
ԼՂՀ Կառավարությունը կազմված է պետական նախարարից և նախարարներից։ Վարչապետը ղեկավարում է Կառավարության գործունեությունը և համակարգում նրա անդամների աշխատանքը։ Կառավարությունը նշանակում և ազատում է վարչակազմերի (տարածքային կառավարման մարմիններ) ղեկավարներին, Ազգային Ժողովի քննարկմանն է ներկայացնում պետական բյուջեի նախագիծը։ Կառավարությունը հաշվետու է ԼՂՀ նախագահին և Ազգային Ժողովին։
Պետական կառավարման այլ մարմիններ
Կատեգորիա:Արցախ Կատեգորիա:Արցախի Հանրապետության կառավարություն
Միջազգային իրավունքի սկզբունքներ
Միջազգային իրավունքի սկզբունքները, որպես հրամայական դրույթներ, չեն կարող վերացվել հատուկ բնույթի որևէ այլ սահմանումներով կամ բարեփոխվել՝ հաշվի առնելով հատուկ հանգամանքները։
Միջազգային իրավունքի սկզբունքների հիմնական աղբյուրներն են ՄԱԿ-ի կանոնադրությունը, 1970 թվականի միջազգային իրավունքի սկզբունքների մասին հռչակագիրը և 1975 թվականի Եվրոպայի անվտանգության և համագործակցության խորհրդի Հելսինկյան եզրափակիչ ակտը։
Միջազգային իրավունքի սկզբունքների բովանդակություն
Միջազգային իրավունքի դոկտրինում առանձնացվում են տասը ունիվերսալ սկզբունքներ․
Ծանոթագրություններ
Կատեգորիա:Միջազգային իրավունք Կատեգորիա:Իրավական դոկտրիններ և սկզբունքներ
Ստեպուրինո (ավան, Նավաշինսկի շրջան)
Ստեպուրինո (Степурино), ավան Ռուսաստանի Նիժնի Նովգորոդի մարզի Նավաշինսկի շրջանի կազմում։
Արտաքին հղումներ
Կատեգորիա:Ռուսաստանի ավաններ Կատեգորիա:Ռուսաստանի Նիժնի Նովգորոդի մարզի Նավաշինսկի շրջանի բնակավայրեր
Գորբաչի (գյուղ, Բոբրովիցայի շրջան)
Գորբաչի (Горбачі), գյուղ Ուկրաինայի Չեռնիգովի մարզի Բոբրովիցայի շրջանում։
Գյուղն առաջին անգամ հիշատակվել է 1939 թվականին։
Գորբաչի գյուղը գտնվում է Բոբրովիցայի կենտրոնից մոտ 18 կմ դեպի արևելք։ Բնակավայրի միջին բարձրությունը ծովի մակարդակից 133 մ է։ Գյուղը գտնվում է բարեխառն մայրցամաքային կլիմայական գոտում։
Ազգային կազմը ներկայացնում են հիմնականում ուկրաինացիները, դավանանքային կազմը՝ քրիստոնյաները։
Դավիթ Լևոնյան
Դավիթ Լևոնյան, հայ ֆուտբոլիստ, Երևանի «Փյունիկի» պաշտպան։
Ակումբային կարիերա
Դավիդ Լևոնյանը «Փյունիկ» ֆուտբոլային ակումբի սան է։ 1010 թվականին Լևոնյանը ընտրվել է Փյունիկ-3-ի կազմում, որը հանդես է գալի Առաջին լիգայում։ Լևոնյանը թիմի կազմում անցկացրել է 13 խաղ և հաջորդ մրցաշրջանում ընդգրկվել է «Փյունիկի» հիմնական կազմում։ Իր նորամուտը նշել է Հայաստանի Պրեմիեր լիգայում 2011 թվականի հոկտեմբերի 12-ին «Շիրակ» ակումբի դեմ խաղում։ Լևոնյանը խաղադաշտ է դուրս եկել հանդիպման 87-րդ րոպեին՝ փոխարինելով Կամո Հովհանիսյանին. դա միակ խաղն էր «Փյունիկի» կազմում այդ մրցաշրջանում, որովհետև թիմի ֆուտբոլիստների միջև մեծ մրցակցություն կար։ 2012-2013 մրցաշրջանում Լևոնյանը դարձավ ավելի մրցունակ, թեև դաշտ էր դուրս գալիս հիմնականում որպես փոխարինող։
Ելույթների վիճակագրություն
Ըստ 2012 թվականի հոկտեմբերի 20-ի
Կարիերան հավաքականում
Առաջին լիգայում հանդես գալու ժամանակ Լևոնյանն արժանացել է մինչև 17 տարեկանների հավաքականի մարզչական շտաբի ուշադրությանը։ Հավաքականում իր նորամուտը նշել է 2010 թվականի սեպտեմբերի 22-ին Թուրքիայի դեմ խաղում, որում հայ պատանիները պարտվել էն 0:3 հաշվով ։ Մի քանի օր անց նա մասնակցել է չեխ պատանիների դեմ խաղին, իսկ հետագայում՝ իսլանդացիների դեմ խաղին. Լևոնյանը բոլոր երեք խաղերին մասնակցել է առանց փոխարինման։
Երկու տարի անց Լևոնյանը նշեց իր նորամուտը մինչև 19 տարեկանների հավաքականում։ Առաջին խաղն անցկացրել է Շոտլանդիայի երիտասարդական հավաքականի դեմ 2012 թվականի օգոստոսի 9-ին։ Այս անգամ ևս հայերը պարտություն կրեցին (0:4)։ Լևոնյանը խաղադաշտ դուրս եկավ հանդիպման 72-րդ րոպեին՝ փոխարինելով Արթուր Պետրոսյանին ։ Հաջորդ երկու խաղերում, որ տեղի են ունեցել օգոստոսի 11-ին և օգոստոսի 14-ին, Լեվոնյանը դաշտ է դուրս եկել հիմնական կազմում՝ մասնակցելով Շվեյցարիայի ու Ռումինիայի երիտասարդական հավաքականների դեմ խաղերին ։
Արտաքին Հղումներ
Կատեգորիա:Հայ ֆուտբոլիստներ Կատեգորիա:Ֆուտբոլի պաշտպաններ
Կարա-Խարաբ
Կարա-Խարաբ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ռիոս
Արտաքին հղումներ
Կատեգորիա:Իսպանիայի քաղաքներ
Չարդախի
Չարդախի (ჩარდახი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 600 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 700 մարդ ։
Ժողովածու (3074)
Ժողովածու 3074, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3074 թվի տակ։ Ձեռագիրը գրվել է 15-րդ դարում։ Գրված է թղթի վրա, որը ունի 19,7X14 սմ չափս։ Ձեռագիրը կազմված է 131 թերթից։ Գրված է երկսյուն, բոլորգիրով։ Կազմը` կաշվեպատ տախտակ դրոշմազարդ, աստառը՝ վանդակազարդ կտավ։ Հիշատակարաններ՝ 80բ (1307 թ․), կնիք՝ 4բ (Հովսեփ) ։
Չարդախի
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Ժողովածու (3074)
Ծանոթագրություններ
Կատեգորիա:Մատենադարանի ձեռագրեր
Լեո Մոլ
Լեո Մոլ (Leo Mol, ծննդյամբ  Լեոնիդ Գրիգորեվիչ  Մոլոդոժանին, Леонід Григорович Молодожанин, ), ուկրաինական ծագումով կանադացի նկարիչ, քանդակագործ, վիտրաժների նկարիչ, խճանկարիչ, գեղանկարիչ։
Լեոնիդ Մոլոդոժանինը ծնվել է 1915 թվականին, ժամանակակից Ուկրաինայի տարածքում բրուտի ընտանիքում։ Առաջին համաշխարհային պատերազմի տարիներին Սիբիր տեղահանվելուց հետո սովորել է Կրասնոյարսկի դպրոցում, որտեղ հետաքրքրվել է նկարչությամբ, ինչպես նաև աշխատել է հոր խեցեգործության արհեստանոցում։ 1929 թվականին ընտանիքը սովից փախել է Նալչիկ, որտեղ Լեոնիդն ավարտել է յոթամյա դպրոցը և սկսել աշխատել որպես բեմանկարիչ Մշակույթի պալատում, իսկ 1933 թվականին ընդունվել է Լենինգրադի գեղարվեստի համառուսական ակադեմիայի քանդակի բաժին։ Պրոֆեսոր Մատվեյ Մանիզերի ղեկավարությամբ կերտել է մի շարք գործեր, այդ թվում՝ Բեկմուրզա Պաչևի և Պյոտր Չայկովսկու կիսանդրիները, Ալեքսանդր Բորոդինի արձանը։
Պատերազմի տարիներին Մոլոդոժանինի կյանքի հանգամանքներն ամբողջությամբ հայտնի չեն։ Քանդակագործի պատմած ամենատարածված վարկածի համաձայն՝ նրան տարել են Գերմանիա հարկադիր աշխատանքի, որտեղ գերմանացի սպայի միջոցով աշխատանքի է տեղավորվել քանդակագործ Առնո Բրեքերի արվեստանոցում, ընդունվել է Բեռլինի գեղարվեստի ակադեմիա, աշխատել Ֆրից Կլիմշի մոտ և ամուսնացել։ 1945 թվականին, Բեռլինի վրա խորհրդային զորքերի հարձակումից առաջ կնոջ հետ փախել է Ամստերդամ (Նիդեռլանդներ), որտեղ աշխատանքի է անցել կերամիկական գործարանում։ Վախենալով նոր պատերազմի սկսվելուց՝ մեկնել է Մեծ Բրիտանիա, ապա արտագաղթել Կանադա։ Բնակություն հաստատելով Վինիպեգ (Մանիտոբա) քաղաքում՝ կերամիկա է պատրաստել եկեղեցական խանութների համար, զարդարել մի քանի տաճարներ վիտրաժներ իր իսկ ստեղծագործության խճանկարներով, ինչպես նաև կրկին զբաղվել քանդակագործությամբ։ Իր անունը կրճատելով «Լեո Մոլ» կեղծանվամբ, որն ավելի ընդունելի է եղել անգլերենով արտասանելու համար, չի պատմել իր անցյալ կյանքի որոշ պահերի մասին՝ վախենալով ԽՍՀՄ-ում բնակվող իր հարազատների համար։
13 տարի Կանադայում բնակվելուց հետո՝ 1962 թվականին Լեո Մոլը հաղթել է Վաշինգտոնում (ԱՄՆ) Տարաս Շևչենկոյի հուշարձանի կառուցման մրցույթում, որը բեկում է մտցրել նրա կարիերայում որպես քանդակագործ։ Այնուհետև քանդակել է Շևչենկոյի մի քանի արձաններ, որոնք տեղադրվել են Բուենոս Այրեսում (Արգենտինա), Պրուդենտոպոլիսում (Բրազիլիա), Սանկտ Պետերբուրգում (Ռուսաստան) և Օտտավայում (Կանադա)։ Զբաղվել է մոլբերտային գեղանկարչությամբ և մոնումենտալ քանդակագործությամբ, ստեղծել մեծ թվով քաղաքական և պետական գործիչների, պարողների, դահուկորդների, տեղաբնակների արձաններ, աշխատել է «նյու» ժանրում՝ չթողնելով նաև կերամիկան և վիտրաժները։ Լեո Մոլի աշխատանքները ներառվել են աշխարհի մի շարք թանգարանների մասնավոր հավաքածուներում, այդ թվում՝ Ուկրաինայում, իսկ հենց Վինիպեգում ստեղծվել է նրա անունով քանդակների այգի։
1989 թվականին Լեո Մոլը դարձել է Կանադայի շքանշանի սպա, իսկ 2001 թվականին՝ Մանիտոբայի շքանշանի ասպետ։ 2001 թվականին պարգևատրվել է ուկրաինական «Վաստակի համար» II աստիճանի շքանշանով, ընտրվել է Կանադայի արվեստների թագավորական ակադեմիայի և Կանադայի քանդակագործների ընկերության անդամ։ Լեո Մոլը մահացել է 2009 թվականին՝ 94 տարեկան հասակում։
Երիտասարդ տարիներ
Առաջին համաշխարհային պատերազմի տարիներին ընտանիքը վերաբնակեցվել է (ըստ որոշ տվյալների՝ աքսորվել) Սիբիր, որտեղ նրանք բնակություն են հաստատել Իրկուտսկի մոտ գտնվող Մեշալովկա (Միշելովկա) գյուղում, իսկ 1916 թվականին տեղափոխվել Կրասնոյարսկ։ Լեոնիդը հաճախել է տեղի դպրոց, որտեղ սկսել է հետաքրքրվել նկարչությամբ։ 1921 թվականին Լեոնիդի հայրը աշխատանքի է անցել Կրասնոյարսկի ճենապակու գործարանում։ 11 տարեկանում Լեոնիդը սկսել է աշխատել հոր խեցեգործության արհեստանոցում, որտեղ ուսումնասիրել է կերամիկայի արվեստը։ 1928 թվականին Կրասնոյարսկում նշել են քաղաքաբնակ նկարիչ Վասիլի Սուրիկովի ծննդյան 80-ամյակը, որի ընթացքում կազմակերպվել է աշակերտական նկարների ցուցահանդես, որտեղ ցուցադրվել են Լեոնիդի չորս աշխատանքները։ Հետագայում Մոլոդոժանինների ընտանիքը բնակություն է հաստատել Կաբարդինո-Բալկարիայի Պրոխլադնի գյուղում, իսկ 1929 թվականին՝ Նալչիկում։ Յոթամյա դպրոցն ավարտելուց հետո Լեոնիդը սկսել է աշխատել որպես բեմանկարիչ «բանվորելկան» մշակույթի պալատում   ։
1930-ականների սկզբին Լեոնիդը մեկնել է Լենինգրադ, որտեղ աշխատանքի է անցել գետային նավագնացության վարչության ակումբում՝ միաժամանակ աշխատելով որպես նկարիչ ձևավորող և հաճախելով քանդակի դասընթացների երեկոյան արվեստի դպրոցում։ 1933 թվականին ընդունվել է Գեղարվեստի համառուսական ակադեմիայի երիտասարդ տաղանդների դպրոց, որտեղ սովորել է Լև Կերբելի և Միխայիլ Անիկուշինի հետ։ 1934 թվականի ամռանն ու աշնանը և 1934-1935 թվականների ձմռանը Մոլոդոժանինը ծնողների հետ ապրել է Նալչիկում, իսկ գարնանը վերադարձել Լենինգրադ։ 1935-1940 թվականներին նա քանդակագործություն է սովորել Լենինգրադի գեղարվեստի ակադեմիայում՝ պրոֆեսոր Մատվեյ Մանիզերի դասարանում ։ Նալչիկում հանգստանալիս Մոլոդոժանինը ստեղծել է իր առաջին քանդակագործական աշխատանքները, այդ թվում՝ Բեկմուրզա Պաչևի կիսանդրին ։ Հայտնի է, որ ուսման ընթացքում նա Մանիզերի հետ միասին աշխատել է Կիև քաղաքի Շևչենկոյի հուշարձանի վրա, որը հետագայում տեղադրվել է Կանևի Չեռնեչա բլրի վրա ։ 1937 թվականին Մոլոդոժանինը քանդակել է Պյոտր Չայկովսկու կիսանդրին, որը լայնորեն տարածվել է ԽՍՀՄ-ում և տեղադրվել Լենինգրադի կոնսերվատորիայի նախասրահում   ։ Նրա առաջին աշխատանքը հանձնաժողովի համար եղել է կոմպոզիտոր Ալեքսանդր Բորոդինի արձանը, որը քանդակվել է 1939 թվականին և տեղադրվել Լենինգրադի կոնսերվատորիայում ։ 1940 թվականին Մոլոդոժանինը տեղափոխվել է Նալչիկ՝ ավարտելու իր դիպլոմային աշխատանքը, որտեղ նա համագործակցել է ճարտարապետների հետ, ստեղծել մի քանի ծեփագործական և դեկորատիվ կոմպոզիցիաներ, այդ թվում՝ առյուծի գլուխներ Ատաժուկինսկու այգու մուտքի մոտ, ձիարշավորդի և լեռնական կնոջ կերպարներ՝ «Պարող զույգը» անունով «Պոբեդա» կինոթատրոնում, քանդակներ այգիների և առողջարանների համար    ։ Դիպլոմային աշխատանքի համար նա քանդակել է «Հովիվը գառնուկով» արձանը, որը պահվել է Նալչիկի ազգային թանգարանում, բայց մեր օրերը չի հասել  ։ Ըստ որոշ տեղեկությունների՝ 1940 թվականին Լեոնիդն ամուսնացել է ոմն Եկատերինայի հետ, ով մնացել է Լենինգրադում, փրկվել բլոկադայից, բայց  կորցրել է երեխային ։